Նոյնպէս ՝ Զատկական մոմէն կրակ արած մոմի յանձնումը մեզի կը յիշեցնէ մկրտութեան ազդեցութիւնը «Ընդունեցէք Քրիստոսի լոյսը»։ Այս բառերը մեզի կը յիշեցնեն թէ լոյսը Յիսուս Քրիստոսն է եւ ոչ թէ մենք։ Ան որ Յարութիւն առաւ մերելներէն, յաղթեց չարին խաւարը։ Մենք կանչուած ենք ընդունելու Անոր փառքը։ Յարուցեալ Տիրոջ սէրը արդարեւ կը բորբոքէ մկրտեալներուն սրտերը, զանոնք լեցնելով լոյսով ու ջերմութեամբ, ըսաւ ապա Քահանայապետը, նշելով թէ ինչպէս՝ Մկրտութեան խորհուրդը կոչուած է նաեւ «լուսաւորում» ու նոր մկրտեալները լուսաւորուած, հիմնուած Յիսուսին խօսքերուն վրայ «Ես եմ աշխարհի լոյսը։ Այն որ ինծի կը հետեւի չի քալեր խաւարին մէջ, այլ պիտի ունենայ կեանքի լոյսը» յարեց Սրբազան Քահանայապետը, հաստատելով թէ «այս է ահա քրիստոնէական կոչումը»։ Քալել միշտ որպէս լոյսի զաւակներ՝ յարատեւելով հաւատքի մէջ։